google/wiki40b huggingface dataset:
Gelang token

Teknologi gelang token merupakan satu teknologi untuk menghubungkan rangkaian kawasan setempat (LAN). Ia dicipta pada akhir 1960-an oleh Olof Söderblom, yang ketika itu bekerja dengan IBM . Paten AS diberikan pada 1981, lalu IBM memaju dan mempromosikannya pada awal 1980-an, dan kemudian dipiawaikan sebagai IEEE 802.5 oleh Institut Jurutera Elektrik dan Elektronik. Pada awalnya, teknologi ini amat berjaya, namun selepas kemunculan 10BASE-T untuk Ethernet dan piawai kabel EIA/TIA 568 pada awal 1990-an, populariti gelang token jatuh mendadak. Usaha pemasaran hebat dari IBM mendakwa prestasi dan kebolehpercayaan yang lebih baik dari Ethernet untuk aplikasi genting, namun ia gagal.
3rd ~Love Escalation~

3rd～LOVE エスカレーション～ (English: 3rd ~LOVE Escalation~) ialah album ketiga dari kumpulan °C-ute. Ia akan dipasarkan pada 12-03-2008. Ia dipasarkan dibawah label zetima.
Sukagalih, Takokak

Poskod

Poskod yang digunakan di Sukagalih adalah 43265. Terdapat buah desa di dalam daerah kecamatan Takokak.
Israfil

Isrāfīl (Arab:إسرافيل, Israfel "yang membakar"), adalah Sang Malaikat yang akan meniup sangkakala tatkala akan tibanya hari kiamat nanti, walaupun namanya tidak disebutkan di dalam Al-Quran. Ia sebagai salah satu dari empat Malaikat Utama dalam Islam, bersama dengan Mikail, Jibril dan Izrail. Namanya disebut dalam satu hadis mengenai hari kiamat yang diriwayatkan oleh Ibnu Jarir dari Abu Hurairah r.a.

Ciri-ciri

Beberapa sumber membayangkan bahawa, pada permulaan waktu  Israfil memiliki empat sayap, sangat tinggi sehingga boleh menyentuh tiang-tiang syurga. Malaikat yang rupawan ini merupakan penguasa muzik, Israfil selalu bernyanyi/berzikir untuk memuji Allah dalam ribuan bahasa yang berbeza.

Misi mencari tanah untuk Adam

Dalam tradisi Islam, ia dikatakan telah dikirim oleh Tuhan (Allah) bersama Malaikat Utama yang lain, untuk mengumpulkan tanah dari empat penjuru dunia dan hanya Izrail sahaja yang berhasil dalam misi pencarian tersebut. Dengan tanah itulah Adam telah diciptakan.
Kampung Tanjong Merbau

Poskod

Poskod yang digunakan di Kampung Tanjong Merbau, Kupang, Kedah adalah 09200.
Nahdlatul Ulama

Paham Keagamaan

NU menganut faham Ahlussunah waljama'ah, sebuah pola pikir yang mengambil jalan tengah antara ekstrem aqli (rasionalis) dengan kaum ekstem naqli (skripturalis). Karena itu sumber pemikiran bagi NU tidak hanya Al-Qur'an, Sunnah, tetapi juga menggunakan kemampuan akal ditambah dengan realitas empirik. Cara berpikir semacam itu dirujuk dari pemikir terdahulu seperti Abu Hasan Al-Asy'ari dan Abu Mansur Al-Maturidi dalam bidang teologi Kemudian dalam bidang fikih mengikuti empat Madzhab Hanafi, Maliki, Syafi'i, dan Hanbali. Sementara dalam bidang tasawuf, mengembangkan metode Al-Ghazali dan Junaid Al-Baghdadi, yang mengintegrasikan antara tasawuf dengan syariat.
Gagasan kembali kekhittah pada tahun 1985, merupakan momentum penting untuk menafsirkan kembali ajaran ahlussunnah wal jamaah, serta merumuskan kembali metode berpikir, baik dalam bidang fikih maupun sosial. Serta merumuskankembali hubungan NU dengan negara. Gerakan tersebut berhasil kembali membangkitkan gairah pemikiran dan dinamika sosial dalam NU.

Basis Pendukung

Jumlah warga NU yang merupakan basis pendukungnya diperkirakan mencapai lebih dari 40 juta jiwa, dengan beragam profesi, yang sebagian besar dari mereka adalah handai taulan, baik di kota mahupun di desa. Mereka memiliki kohesifitas yang tinggi karena secara sosial ekonomi memiliki problem yang sama, selain itu mereka juga sangat menjiwai ajaran ‘ahlusunnah wal jamaah’. Pada umumnya mereka memiliki ikatan cukup kuat dengan dunia pesantren yang merupakan pusat pendidikan rakyat dan cagar budaya NU.
Gereja Reformed Injili Indonesia

Sejarah

Pada awalnya Pdt. Stephen Tong mengadakan Seminar Pembinaan Iman Kristian (SPIK) yang bermula pada tahun 1984. Selepas seminar ini diadakan secara teratur selama beberapa tahun, diamati peningkatan kehadiran. Selepas itu juga didirikan Sekolah Teologi Reformed Injili (STRI) pada tahun 1986 dan perpustakaan dan percetakan yang membekalkan buku-buku Kristian. Selepas itu barulah GRII didirikan.

Cabang

Sampai hari ini GRII mempunyai cabang-cabang di:
Kudumulya

Poskod

Poskod yang digunakan di Kudumulya adalah 45191. Terdapat 14 buah desa di dalam daerah kecamatan Babakan.
Arang Sapat

Poskod

Poskod yang digunakan di Arang Sapat adalah 38882. Terdapat 12 buah desa di dalam daerah kecamatan Lubuk Sandi.
Menteri Luar Negeri (Jepun)

Menteri Luar Negeri atau Minister for Foreign Affairs (外務大臣 Gaimu Daijin) ialah anggota Kabinet Jepun yang bertanggungjawab bagi hal ehwal polisi luaran Jepun dan ketua eksekutif Kementerian Luar Negeri.
Semenjak berakhirnya Pendudukan Amerika keatas Jepun, ia telah menjadi salah satu jawatan yang amat berkuasa dalam Kabinet, kerana kepentingan ekonomi Japan telah lama bergantung pada hubungan luar. Usaha-usaha terkini bekas Perdana Menteri Junichiro Koizumi untuk mewujudkan dasar luar yang lebih campur tangan juga telah meningkatkan kepentingan jawatan ini.
Sekarang jawatan ini disandang oleh Fumio Kishida.
Kerajaan agraria

Kerajaan agraria ialah kerajaan yang berasaskan pertanian. Ia berkembang di lembah sungai. Perkembangannya berkait rapat dengan keluaran hasil pertanian kerana mempunyai teknologi pertanian. Masyarakatnya mengakui keperluan cara hidup dan sara kerja yang lain tetapi menekankan kepentingan pertanian dan perladangan, dan merupakan bentuk paling biasa pengurusan sosial-ekonomi bagi sejarah manusia dalam rekod. Ini adalah cara biasa bagi negara Eropah Zaman Pertengahan mendapatkan kekayaan.

Lokasi

Dari segi lokasi ia terletak di kawasan tanah subur, di lembangan sungai dan di kawasan pedalaman.Ia menggunakan sistem aliran air yang disalurkan daripada baray maksudnya ialah kolam besar yang mampu menampung isipadu air sebanyak 30 Juta liter padu. Kerajaan angkor menggunakan sistem ini menjadikan mereka negara yang kaya hasil pertaniannya. Air yang disalurkan ke tempat pertanian di angkor juga berasal dari Tasik Tonle Sap (sebuah tasik buatan yang besar.)

Aktiviti masyarakat

Dilihat dari segi aktiviti masyarakat, mereka memperolehi makanan secara berburu, mengutip hasil hutan dan menangkap ikan pada peringkat awal. Mereka juga mempunyai kemahiran menghasilkan makanan sendiri dengan pertanian pindah sehingga mengusahakan pertanian tetap dan menternak binatang. Jenis-jenis tanaman utama ialah padi sawah, padi huma, ubi taro, dan keladi.
Perubahan dalam amalan pertanian pertama berlaku di England pada kurun ke-18, dengan Revolusi Pertanian British, dan kemudiannya merebak ke kesemua Eropah dan Amerika Syarikat. Thomas Jefferson menggalakkan masyarakat agraria bagi Amerika Syarikat semasa pembentukan awal negara tersebut.
Satu bentuk moden agraria pada peringkat kebangsaan wujud: usaha pihak Khmer Rouge di Kemboja dari tahun 1975 sehingga penjajahan dan pendudukan Kemboja oleh Vietnam pda tahun 1979.
Pergerakan Sub-kebangsaan agraria termasuk Amish dan Mennonites.
Contoh terbaik asyarakat agraria adalah Amerika Syarikat Selatan semasa 1800-an dan Perang Saudara.
Rapid Penang

Latar belakang

Langkah yang diambil Kerajaan Persekutuan Malaysia untuk mengendalikan perkhidmatan bas di Pulau Pinang timbul memandangkan keadaan perkhidmatan bas di negeri tersebut yang semakin tenat. 
Para pengendali bas Pulau Pinang menghadapi masalah kewangan selama bertahun-tahun dan situasi tersebut makin tenat apabila salah sebuah syarikat terbesar dan terkenal di negeri tersebut, Yellow Bus Company Berhad yang beroperasi selama 58 tahun, tiba-tiba lingkup pada 1 Januari 2004, menyebabkan banyak pengguna kehilangan satu pilihan pengangkutan yang penting. Pada 1 April 2006, kerajaan Negeri Pulau Pinang merombak semula keseluruhan rangkaian bas dan berharap ia dapat meningkatkan semula mutu perkhidmatan bas. Menurut laluan-laluan yang diperbaharui, bas-bas besar berkhidmat di laluan "utama" manakala bas mini berkhidmat dalam laluan "feeder" yang bercabang dari laluan utama. Bagaimanapun, pembaharuan tersebut gagal memperbaiki situasi, lalu Kerajaan Negeri meluahkan hasratnya untuk mencontohi pembaharuan yang dilakukan di Kuala Lumpur. Pada bulan Februari 2007, Ketua Menteri Pulau Pinang Dr Koh Tsu Koon mengumumkan bahawa Kerajaan Persekutuan telah bersetuju untuk mengendalikan perkhidmatan bas di negeri berkenaan.
Pada 31 Julai 2007, Rapid Penang memulakan operasi setelah dilancarkan Perdana Menteri Malaysia Abdullah Ahmad Badawi sebagai sebahagian inisiatif Wilayah Ekonomi Koridor Utara.
Mukim Aur Duri

Pentadbiran

Mukim Aur Duri merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Kota Bharu.
Azuma Kiyohiko

Kiyohiko Azuma (東清彦 or あずまきよひこ Azuma Kiyohiko, lahir pada 27 Mei, 1968 di Takasago, Wilayah Hyōgo) ialah seorang mangaka.
Gauloises

Gauloises ialah jenama rokok keluaran Imperial Tobacco. Jenama ini dilancarkan pada tahun 1910.
Perkhidmatan pengehosan fail

Perkhidmatan pengehosan fail, perkhidmatan storan fail dalam talian, atau pusat media dalam talian merupakan sejenis perkhidmatan pengehosan Internet yang direka khusus untuk mengehos kandungan statik, biasanya fail besar yang bukan laman web. Lazimnya tapak seperti ini membenarkan capaian web dan FTP. Perkhidmatan ini boleh dioptimumkan untuk melayani ramai pengguna (seperti yang dibayangkan oleh istilah "pengehosan") atau untuk storan seorang pengguna sahaja (seperti yang dibayangkan oleh istilah "storan"). Perkhidmatan berkait adalah perkongsian video, perkongsian imej dan sandar jauh.

One-click hosting

One-click hosting (pengehosan satu-klik) adalah perkhidmatan web yang membenarkan pengguna Internet memuat naik data dari komputer mereka ke laman web tersebut.
Perkhdimatan seperti ini selalunya akan memberi URL setelah berjaya menyimpan data tersebut dan URL ini boleh dikongsi dengan orang lain untuk mereka memuat turunnya. Sejak tahun 2005, bilangan laman web one-click hosting telah meningkat dan popularitinya semakin bertambah. Bilangan forum Internet untuk berkongsi URL fail di laman web seperti ini juga semakin meningkat, menyaingi perkhidmatan perkongsian fail P2P.
Selalunya perkhidmatan seperti ini menghasilkan wang melalui iklan atau wang pendaftaran untuk perkhidmatan premium seperti peningkatan kapasiti muat turun dan tempoh data pengguna akan bertahan di laman itu. Kebanyakan laman one-click hosting menggunakan CAPTCHA untuk menghindari muat turun automatik.
Ubi (kartunis)

Kerjaya

Ubi memulakan kerjaya beliau selepas tamat persekolahan dengan menyertai majalah Ujang. Antara karya awal beliau ialah Budak Hostel yang disirikan di dalam majalah Ujang dari tahun 1994 hingga 1997. Kemudian beliau meneruskan karya beliau dengan siri Aku, Dia & Volkswagon (AD&V) yang disirikan dari 1997 hingga tahun 2002. Pengeluaran jilid VD&W tergendala sehingga jilid ke-3 sahaja kerana MOY menghentikan pengeluarannya. IN adalah karya terakhir Ubi bersama MOY, disirikan dari tahun 1999 hingga 2002. Selepas keluar daripada MOY, beliau bekerja sebagai seorang karyawan komik bebas sepenuh masa.
La Hallotière

La Hallotière ialah komun di jabatan Seine-Maritime dan di kawasan Haute-Normandie di utara Perancis.
Kulit

Kulit merupakan organ homeostasis yang penting. Ia merupakan organ manusia yang paling besar yang memiliki berat sekitar enam paun. Kulit bertindak sebagai rintangan di antara persekitaraan luar dan dalam badan iaitu sebagai pemisah. Kulit berperanan melindungi otot dan organ manusia.

Lapisan germinatif

Lapisan yang paling bawah pada epidermis. Sel-sel lapisan germinatif merupakan sel yang aktif membahagi. Hasil pembahagian sel-sel germanitif ini akan tersesar keluar ke arah permukaan di atas lapisan germinatif. Lapisan yang keluar ini merupakan lapisan granul.

Lapisan granul

Lapisan ini berada di atas lapisan germinatif. Sel-sel lapisan germinatif mempunyai banyak granul. Granul ini terdiri daripada keratin, keratin merupakan bahan keras berprotein.

Lapisan jernih

Lapisan ini berada di atas lapisan granul. Sel-sel lapisan granul merupakan sel-sel yang sukar diwarnakan. Bentuk sel-sel jernih ini juga, akan semakin pipih apabila menjauhi bekalan darah. Sel-sel ini akan mati apabila bekalan darah tidak diterima atau tidak mencukupi.

Lapisan terkematu

Lapisan ini berada di atas lapisan jernih. Sel-sel ini merupakan bekas sel-sel jernih iaitu sel-sel tanduk yang pipih dan telah mati akibat tidak menerima bekalan darah. Lapisan ini berfungsi untuk membentuk penutup luar iaitu untuk melindungi kulit. Sel-sel lapisan ini sama seperti kepingan nipis yang sentiasa digugurkan dan diganti dengan sel-sel dibawahnya dalam lapisan terkematu.

Lapisan dermis

Lapisan dermis merupakan lapisan yang mempunyai bekalan darah atau kapilari darah. Lapisan ini juga menempatkan reseptor-reseptor tertentu. Terdapat juga otot-otot dan kelenjar tertentu berfungsi untuk kawalaturan homeostasis. Pada dermis juga, terdapat akar rambut.

Lapisan lemak subkulitan

Lapisan ini merupakan lapisan penebat haba.

Perlindungan

Lapisan epidermis atau lapisan terkematu merupakan lapisan perlindungan daripada kemasukan bakteria, ini merupakan perlindungan tahap pertama. Lapisan berkematu yang senantiasa gugur, menyebabkan bakteria sukar membiak dan bertapak tetap pada kulit.

Mencegah dehidrasi

Lapisan berkematu mencegah kehilangan air kepersekitaran. Lapisan ini amat berkesan untuk mencegah kehilangan air.

Rangsangan luar

Lapisan kulit atau lapisan dermis yang mempunyai banyak reseptor, membolehkan kulit peka terhadap perubahan persekitaran. Reseptor-reseptor ini boleh mengesan pelbagai rangsang seperti tekanan, suhu, sentuhan dan sebagainya.

Menyimpan lemak

Lapisan paling bawah kulit merupakan lapisan lemak subkulitan. Lapisan ini merupakan lapisan yang kaya dengan lemak. Lapisan lemak ini juga merupakan penebat haba.

Sintesis vitamin D

Apabila lapisan kulit ini terdedah kepada sinaran ultraungu, sinaran ultraungu ini akan diserap oleh kulit dan bertindak ke atas prekursor, seterusnya menukarkannya kepada vitamin D.

Menghasilkan bau dan penyamaran

Bau berguna untuk tujuan pertahanan terutama bagi haiwan yang diburu oleh pemangsa. Bau juga bertujuan untuk membeza antara haiwan-haiwan lain. Pigmen dalam kulit sesetengah haiwan, mampu meniru atau mengikut perubahan warna persekitaran.

Kawalaturan suhu

Ini adalah proses homeostasis.
Cures (Perancis)

Cures merupakan sebuah komun di jabatan Pays-de-la-Loire di barat-laut Perancis.
Kelab anime

Aktiviti

mesyuarat kelab anime boleh berlaku pada setiap minggu atau bulanan. Selain daripada melihat anime, kelab melibatkan diri dalam aktiviti-aktiviti lain seperti melihat video muzik anime, membaca manga, karaoke dan menghidupkan watak menerusi cosplay. Banyak pemilik kelab forum dalam talian untuk meningkatkan lagi interaksi dengan masyarakat, dan mempunyai perpustakaan untuk memberi pinjaman buku dan manga kepada ahli. Peserta kelab anime sering juga terlibat dalam kerja sukarela dan organisasi konvensyen anime tempatan.
Bergantung kepada skop kelab, aktiviti juga boleh mempunyai pelbagai yang lebih luas, untuk memasukkan bermain permainan atas meja seperti shogi, go dan mahjong. Aktiviti luar termasuk merasa saké dan lawatan ke acara kebudayaan seperti Festival Bunga Sakura Negara atau demonstrasi kendo.

Tayangan Anime

Biasanya kelab anime menunjukkan dalam bahasa asal iaitu bahasa Jepun bersama dengan sari kata bahasa Inggeris. Bergantung kepada polisi kelab, anime fansub, sari kata rasmi, atau alih suara setempat boleh ditunjukkan.
kelab-kelab yang lebih besar boleh mempunyai bilik tontonan berganda. Biasanya satu bilik mempunyai setempat anime dan fansub lain. Bilik fansub juga boleh dikenali sebagai bilik 'divx', dinamakan selepas pengekod penyahkod video yang popular .
Oleh kerana setiap episod agak lambat dikeluarkan bagi setiap beberapa anime, pameran dijadualkan mengikut susunan blok dengan rehat. Selalunya, satu siri dua puluh enam episod akan ditayangkan sepanjang tempoh beberapa bulan.
Terdapat juga dasar formal dalam beberapa kumpulan kelab mengenai jumlah panjang persembahan dilihat. Sebagai contoh, Bleach dan InuYasha berjalan selama 366 dan 167 (atau 191 dengan InuYasha: The Final Act) episod setiap satu anime. Sehingga ini, kelab telah menayangkan setiap episod anime, sehinggakan kadang-kadang episod dari anime lain ambil alih anime yang masih berjalan. Selain itu, ia mungkin sukar bagi ahli-ahli baru kelab untuk mengikuti atau menjadi berminat dengan jalan cerita yang telah mencapai kemajuan ini.

Pameran Awam

Apabila berkumpul di tempat awam untuk menunjukkan media berlesen, kebenaran bertulis daripada pemegang hak domestik diperlukan. Ini dikenali sebagai Hak Persembahan Awam atau hak pameran.
Pelesen anime Amerika Utara, seperti Funimation dan Bandai Entertainment telah menubuhkan program-program untuk membantu memudahkan pemeriksaan awam kandungan berlesen di kelab-kelab anime.
Robert (anak patung)

Robert, juga dikenali sebagai Robert the Doll, Robert the haunted doll, dan Robert the Enchanted Doll, merupakan anak patung yang dimiliki oleh pelukis Key West dan seorang penulis, Robert Eugene Otto. Anak patung tersebut dikatakan telah disihirkan dan kini diletakkan di Muzium East Martello.

Sejarah

Menurut cerita, Otto telah diberikan anak patung tersebut pada tahun 1906 oleh seorang hamba dari Bahamas yang mengamalkan ilmu hitam dan voodoo. Ibu bapa Otto sering mendengar anaknya itu bercakap dengan anak patung. Pada mulanya, mereka menyangka suara yang didengar berbual dengan Otto adalah suara yang direka-reka oleh Otto, namun kemudiannya mereka mempercayai bahawa anak patung tersebut boleh berkata-kata. Terdapat juga jiran-jiran yang mendakwa pernah melihat anak patung tersebut bergerak dari tingkap ke tingkap semasa keluarga tersebut tiada di rumah. Otto telah meninggal dunia pada tahun 1974.
Soto de Cerrato

Soto de Cerrato merupakan sebuah kawasan perbandaran di Sepanyol di Palencia, di komuniti autonomi Castile dan León.
Kalitimbang

Poskod

Poskod yang digunakan di Kalitimbang adalah 42424. Terdapat 6 buah desa di dalam daerah kecamatan Cibeber.
Kampung Setia, Matang

Poskod

Poskod yang digunakan di Kampung Setia, Matang, Perak ialah 34700.
Kampung Gong Guchil, Jerteh

Poskod

Poskod yang digunakan di Kampung Gong Guchil, Daerah Besut, Terengganu adalah 21300.
Nukleotida

Nukleotida merupakan sebatian kimia yang terdiri daripada tiga bahagian: bes heterosiklik, gula 5-karbon dan satu atau lebih kumpulan fosfat (tanpa kumpulan terakhir ini, ia dikenali sebagai nukleosida). Dalam nukleotida yang paling biasa, besnya merupakan terbitan purina atau pirimidina, dan gulanya merupakan pentosa (deoksiribosa atau oksiribosa). Nukleotifa merupakan monomer asid nukleik, dengan tiga atau lebih nukleotida bergabung menjadi asid nukleik.
Nukleotida merupakan unit struktur RNA, DNA dan beberapa kofaktor, CoA, flavin adenina dinukleotida, flavin mononukleotida, adenosina trifosfat serta nikotinamida adenina dinukleotida fosfat. Dalam sel mereka mempunyai peranan penting dalam metabolisme dan pengisyaratan.
Yvelines

Yvelines (Sebutan bahasa Perancis: [ivlin]) merupakan sebuah jabatan di région Île-de-France, Perancis.
Hadiah Nobel dalam Fisiologi atau Perubatan

Pencalonan dan pemilihan

Selebih-lebihnya tiga orang Pemenang Nobel dan dua usaha berlainan boleh dipilih untuk menerima Hadiah Nobel dalam Fisiologi atau Perubatan. 
Pemenang-pemenang tersebut ditentukan oleh Perhimpunan Nobel di Institut Karolinska yang terdiri daripada 50 orang profesor di Institut Karolinska. Para petugas Perhimpunan yang terlibat dalam menapis pencalonan adalah sebuah Jawatankuasa Nobel lima ahli yang dilantik oleh Perhimpunan Nobel. Pada peringkat terawal, beribu-ribu orang diminta menamakan calon. Kemudian, nama-nama ini diteliti dan dibincangkan oleh para pakar sehingga hanya pemenangnya yang tinggal.
Borang-borang yang berbentuk jemputan peribadi dan eksklusif dihantar ke hampir 3,000 individu terpilih untuk menjemput mereka agar menghantar pencalonan. Nama calon-calon tidak diumumkan serta-merta, dan calon-calon tersebut juga tidak dimaklumkan pencalonan mereka.
Setelah pencalonan dipantau oleh jawatankuasa, senarai kira-kira 200 calon dihasilkan lalu dihantar kepada pakar-pakar terpilih dalam bidang ini untuk dikurangkan kepada 15 orang calon. Jawatankuasa menghantar laporan cadangan kepada institusi yang berkenaan.
Walaupun pencalonan anumerta (selepas mati) tidak dibenarkan, namun seseorang yang mati dalam tempoh antara pencalonan dan keputusan jawatankuasa penghadiahan masih dibenarkan.
Pabedilan Kaler

Poskod

Poskod yang digunakan di Pabedilan Kaler adalah 45193. Terdapat buah desa di dalam daerah kecamatan Pabedilan.
Pozorrubielos de la Mancha

Pozorrubielos de la Mancha merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Undang-undang Perlembagaan Selangor 1959

Sejarah

Undang-undang Perlembagaan Selangor Bahagian I mula diperkenalkan pada 1 Februari 1948, berikutan pembentukan Persekutuan Tanah Melayu. Di bawah Perjanjian Negeri, Raja-Raja Melayu dikehendaki mengisytiharkan Perlembagaan Negeri mereka yang digunakan untuk membezakan kuasa perundangan daripada kuasa eksekutif dengan membentuk badan perundangan. Bahagian II diperkenalkan pada 2 Mei 1950.
Selepas Malaya memperoleh kemerdekaan, berikutan Perjanjian Keempat Perjanjian Persekutuan Tanah Melayu 1957, Undang-undang Perlembagaan Selangor terdahulu dibatalkan dan digantikan dengan Undang-Undang Perlembagaan Selangor 1959.

Komposisi

Perlembagaan, dalam bentuk semasa (1 Januari 2008), terdiri daripada 2 Bahagian, 19 bab mengandungi 100 artikel dan 1 jadual.

Jadual

Perkara 77 - Kuasa dan keistimewaan Dewan Undangan
Sekolah Menengah Kebangsaan Dato Shahbandar Hussain

Sejarah

Sekolah ini diasaskan pada bulan April 1962 dengan nama Sekolah Menengah Pelajaran Lanjutan Raub dan beroperasi pada sesi petang. Pada tahun 1965, nama sekolah ini telah ditukar kepada Sekolah Menengah Rendah Jenis Kebangsaan Raub apabila sekolah ini mendapat bangunannya sendiri di Jalan Cheroh, Raub.
Sekolah ini dirasmikan oleh YAB Tun Abdul Razak bin Hussain, Timbalan Perdana Menteri  Malaysia pada 25 Julai 1966 dan diberi nama Sekolah Menengah Dato’ Shahbandar Hussain Raub sempena nama ayahanda beliau.
Pengetua pertama sekolah ini ialah En. Gurmukh Singh Jassal (1962 – 1969).
Masjid At-Taqwa, Kampung Sungai Putri

Pentadbiran

Masjid At-Taqwa memiliki nombor pendaftaran masjid No Daftar: MY-06-RPN-00230.
Panda Gergasi

Pembiakan

Panda Gergasi sebelum ini menghadapai masalah mengawan dalam kurungan. Pada Julai 2009, ahli sains China mengesahkan kelahiran anak panda pertama yang berjaya dibuntingi melalui permanian beradas menggunakan sperma yang dibekukan. Panda tersebut dilahirkan pada 23 Julai pada pukul 07:41 di Sichuan sebagai anak ketiga You You, seekor panda 11-tahun. Teknik untuk membekukan sperma dalam hidrogen cecair mula dimajukan pada 1980 dan kelahiran pertama ini disambut sebagai satu penyelesaian kekurangan mani panda yang membawa kepada pembiakbakaan dalam.

Pemuliharaan

Republik Rakyat China telah lama menggunakan pendekatan "Diplomasi Panda" sebagai simbolik hubungan persahabatan antara China dan negara-negara yang mempunyai hubungan akrab dengannya.